ནུབ་ཕྱོགས་རྒྱལ་ཁབ་ཀྱིས་རྒྱ་ནག་དང་བསྟུན་མཁས་ཀྱི་སྲིད་བྱུས་འཛིན་བཞིན་པ་དེར་རྒྱ་ནག་གཞུང་ལ་ངོ་སོ་དང་བཟང་ཕྱོགས་ཀྱི་རྣམ་འགྱུར་གང་ཡང་ངོས་འཛིན་མེད་ཁར།ནུབ་ཕྱོགས་རྒྱལ་ཁབ་ཀྱིས་འགྲོ་བ་མིའི་ཐོབ་ཐང་གི་གནད་དོན་ཐོག་འཛིན་བཞིན་པའི་ལངས་ཕྱོགས་དེར་ནུས་པ་གང་ཡང་མེད་པ་ཞིག་ལ་ངོས་འཛིན་བྱེད་བཞིན་ཡོད།ནུབ་ཕྱོགས་དབུ་ཁྲིད་ཚོས་མང་ཚོགས་ཁ་འགོག་ཁོ་ནའི་དོན་དུ་རྒྱ་ནག་དང་ལྷན་འགྲོ་བ་མིའི་ཐོབ་ཐང་སྐོར་གྲོས་མོལ་བྱེད་པའི་རྣམ་པ་བསྟན་པ་མ་གཏོགས།དོན་དངོས་རྒྱ་ནག་གཞུང་ལ་འགྲོ་བ་མིའི་ཐོབ་ཐང་གི་གནས་སྟངས་ལ་སེམས་ཁུར་གྱིས་གནོན་ཤུགས་སྤྲད་པའི་ཚོར་སྣང་སྤུ་ཙམ་མེད།རྒྱུ་མཚན་དེར་བརྟེན་ནུབ་ཕྱོགས་པའི་འགྲོ་བ་མིའི་ཐོབ་ཐང་སྲུང་སྐྱོབ་ཀྱི་སྲིད་བྱུས་དེའི་གཟི་བརྗིད་དང་ཆེས་མཐོང་ཉམས་དམས་སུ་ཕྱིན་ཡོད།བློ་ཕམ་པ་ཞིག་ལ་དེང་སྐབས་ནུབ་ཕྱོགས་རྒྱལ་ཁབ་ཚོས་རྒྱ་ནག་དང་ལྷན་འགྲོ་བ་མིའི་ཐོབ་ཐང་གི་གནད་དོན་ཐོག་གྲོས་མོལ་བྱ་རྒྱུའི་ལམ་སྲོལ་དེ་ནི།རྒྱ་ནག་འགོ་ཁྲིད་ཙམ་མིན་པར་ནུབ་ཕྱོགས་རྒྱལ་ཁབ་ཀྱི་སྲིད་གཞུང་རང་ཉིད་ཀྱང་ངོ་ཚ་ཁ་སྐྱེངས་ལས་གཡོལ་ཐབས་བྱ་རྒྱུའི་རྒྱུན་ལྡན་གྱི་ལག་ཆ་ལྟ་བུ་ཆགས་ཡོད།